**NAVODILA PONUDNIKOM**

1. **PODATKI O NAROČNIKU IN POSTOPKU**

|  |  |
| --- | --- |
| **Naročnik** | **Luka Koper d.d.**  **Vojkovo nabrežje 38**  **6501 Koper** |
| **Oznaka javnega naročila** | 24/17 |
| **Predmet javnega naročila** | **Nov skladiščni objekt za avtomobile, gradnja faze 2A** |
| **Postopek** | Odprti postopek |
| **Podlaga (člen) po Zakonu o javnem naročanju**  (Uradni list RS, št. 91/2015; v nadaljevanju ZJN-3) | 40. člen |
| **Opis (potek) postopka in trajanje naročila** | Naročilo obsega izgradnjo tretje od skupaj petih faz skladiščnega objekta za avtomobile v pristanišču Luka Koper. Objekt, ki bo navezan na že zgrajeni fazi, bo imel štiri etaže in povozno streho, konstrukcijo iz armiranega betona in delno prednapetih etažnih plošč ter bo globoko temeljen na uvrtanih pilotih. |

1. **PREDMET JAVNEGA NAROČILA**

|  |  |  |  |
| --- | --- | --- | --- |
| **Vrsta** | Gradnje | | |
| **Delitev naročila** | Javno naročilo je celovito. | | |
| **Finančno zavarovanje resnosti ponudbe** | | | |
| Vrsta zavarovanja | | Vrednost in valuta | Veljavnost (od / do) |
| Originalna bančna garancija za resnost ponudbe, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758  ali  Potrdilo o nakazilu brezobrestnega denarnega depozita v isti višini.  V primeru zavarovanja z depozitom, velja vse smiselno enako, kot v primeru zavarovanja z garancijo.  Brezobrestni depozit se nakaže na TR naročnika SI56 1010 0000 0001 935. Ponudnik kot dokazilo predloži v ponudbi potrdilo o nakazilu depozita.  Brezobrestni denarni depozit se vrne na podlagi zahteve ponudnika po podpisu pogodbe in predložitvi vseh zahtevanih listin, ki so pogoj za veljavnost sklenitve pogodbe z izbranim ponudnikom vendar najkasneje v roku, kakšna mora biti tudi veljavnost bančne garancije. | | 550.000,00 EUR | Od roka za prejem ponudbe z veljavnostjo treh (3) mesecev |

1. **DOKUMENTACIJA V ZVEZI Z ODDAJO JAVNEGA NAROČILA**

|  |  |  |  |  |  |
| --- | --- | --- | --- | --- | --- |
| **Dokumentacijo v zvezi z oddajo javnega naročila sestavljajo spodaj navedeni obrazci** | | | | | |
| 1. ePRO – Navodila ponudnikom; 2. ePRO – Ovojnica; 3. ESPD; 4. Popis\_del.xls; 5. ePRO – Reference in kadri; 6. Vzorec pogodbe; 7. ePRO – Zahtevek za podatke iz kazenske evidence; 8. ePRO – Izjava/podatki o udeležbi fizičnih in pravnih oseb v lastništvu ponudnika, ki jo predloži le izbrani izvajalec ob podpisu pogodbe; 9. PZI dokumentacija (zip, ki je ni potrebno prilagati ponudbi; 10. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila. | | | | | |
| **Pridobitev dokumentacije v zvezi z oddajo javnega naročila** | | | | | |
| Dokumentacija v zvezi z oddajo javnega naročila je na voljo na internetnem naslovu: | | | | Cena in način plačila | |
| http://www.luka-kp.si/slo/o-podjetju/javna-narocila | | | | Dokumentacija je na voljo brezplačno. | |
| **Dodatna pojasnila** | | | | | |
| Kontaktni podatki za dodatna pojasnila | | | Ponudniki lahko zastavljajo vprašanja preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila.  Naročnik se ne zavezuje, da bo odgovarjal na vprašanja, ki ne bodo zastavljena na zgornji način. | | |
| Rok za postavitev vprašanj | | | **24. 5. 2017 do 09:00**  Naročnik bo na vprašanja odgovoril najkasneje do 25. 5. 2017 preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila. | | |
| Ogled | NE | DA | Kontaktni podatki za predhodno najavo | | Lokacija in predmet ogleda |
|  | ✓ | Igor Bertok  [igor.bertok@luka-kp.si](mailto:igor.bertok@luka-kp.si)  11.5.2017 od 10-14h in 12.5.2017 od 10h-14h | | Že zgrajeni fazi »Novega skladiščnega objekta za avtomobile (Faza 1A in 1B) v območju Luke Koper |

1. **PONUDBA**

|  |
| --- |
| **Ponudba mora vsebovati vse spodaj naštete ustrezno izpolnjene obrazce in ostale zahtevane dokumente** |
| 1. izpolnjen obrazec **ePRO – Ovojnica**, nalepljen na zunanjo ovojnico (kuverto) ponudbe; 2. izpolnjen in podpisan obrazec **ESPD** (za vsak gospodarski subjekt, ki bo vključen v izvedbo javnega naročila); 3. izpolnjen in podpisan obrazec **Popis\_del.xls;** 4. izpolnjen in podpisan obrazec **ePRO – Reference in kadri;** 5. izpolnjen in podpisan obrazec **Vzorec pogodbe**; 6. izpolnjen in podpisan obrazec **ePRO – Zahtevek za podatke iz kazenske evidence** (za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem); 7. izpolnjen in podpisan **obrazec ePRO – Izjava/podatki o udeležbi fizičnih in pravnih oseb v lastništvu ponudnika**; 8. **originalna bančna garancija za resnost ponudbe** skladno z zahtevami iz 2. točke; 9. **ajpes S.BON obrazec**, iz katerega je razvidna bonitetna ocena; 10. **izpolnjeni popisi del v formatu MS Excel na elektronskem mediju** - USB ključ, CD, DVD ipd. (v primeru neskladja med izpolnjenimi popisi del v pisni obliki in v elektronski obliki, se bo kot veljaven štel obrazec v pisni obliki).   Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov.  V primeru, da cena na enoto in vrednost posamezne postavke popisa del ne bo podana oziroma posamezno polje popisa del ne bo izpolnjeno (cena postavke ne bo razvidna, npr. ponudnik bo polje pustil prazno ali navedel »0, -, /« ipd.), bo naročnik štel, da je ta postavka zajeta v skupni ceni po principu ključa v roke. V primeru neskladja med izpolnjenimi popisi del v pisni obliki in v elektronski obliki, se bo kot veljaven štel obrazec v pisni obliki.  Izbrani ponudnik mora po prejemu pogodbe v podpis le-to podpisano vrniti naročniku skupaj s bančno garancijo najkasneje v desetih delovnih dneh. V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok. |

1. **VELJAVNOST PONUDBE, JEZIK, OBLIKA, VARIANTE IN OPCIJE**

|  |  |  |  |  |
| --- | --- | --- | --- | --- |
| Rok veljavnosti ponudbe | Tri mesece od roka za prejem ponudbe, kar ponudniki potrdijo s podpisom obrazca Vzorca pogodbe. | | | |
| Jezik ponudbe | Ponudba mora biti pripravljena v slovenskem jeziku. Priloge so lahko tudi v tujem jeziku. Na zahtevo naročnika mora ponudnik priskrbeti prevod v slovenski jezik. | | | |
| Oblika ponudbe | Ponudba mora biti predložena v pisni obliki. Ponudbena dokumentacija mora biti izpolnjena in natisnjena, natipkana ali napisana z neizbrisljivo pisavo. Za to označeni deli ponudbene dokumentacije morajo biti podpisani s strani zakonitega zastopnika ponudnika ali druge osebe, pooblaščene za sklepanje pogodb predvidene vrste, vrednosti in obsega.  Ponudnik ponudbeno dokumentacijo zapre v eno zunanjo ovojnico (če je dokumentacija obsežna pa v več zunanjih ovojnic, ki jih oštevilči). Zaželeno je, da se obrazce in dokumente zloži v mapo in loči s pregradami zaradi lažjega pregleda ponudbe. | | | |
| Stroški ponudbe | Ponudnik nosi vse stroške, povezane s pripravo in predložitvijo ponudbe. | | | |
| Variantne ponudbe | niso dovoljene | so dovoljene | posebni pogoji |
| ✓ |  |  |
| Opcije | niso dovoljene | so dovoljene | posebni pogoji |
| ✓ |  |  |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V 7. točki (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj.  Pogodbo o izvedbi predmeta javnega naročila (partnersko pogodbo), predloži ponudnik, kateremu se odda javno naročilo. V pogodbi se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti. | | | |
| Nastopanje s podizvajalci | ni predvideno | je predvideno | pogoji |
|  | ✓ | Glavni izvajalec, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci.  Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih navede v svoji ponudbi. |

1. **PREDLOŽITEV PONUDB IN JAVNO ODPIRANJE**

|  |  |
| --- | --- |
| **Predložitev ponudb** | |
| Rok za prejem ponudb | **1. 6. 2017 do 10:00** |
| Vložišče | **Luka Koper d.d.**  **Vojkovo nabrežje 38**  **6501 Koper** |
| Spremembe in umik ponudb | Ponudniki lahko spremenijo ali umaknejo ponudbe do roka za prejem ponudb.  Ponudnikovo obvestilo o spremembi ali umiku ponudbe mora biti pripravljeno, zaprto, označeno in dostavljeno tako kot ponudba, namesto besede »PONUDBA« pa mora biti na ovojnici (obrazec ePRO – Ovojnica) označeno »SPREMEMBA« ali »UMIK«. |
| **Javno odpiranje ponudb** | |
| Čas | Lokacija |
| 1. 6. 2017 ob 10:30 | Luka Koper d.d.  Vojkovo nabrežje 38  6501 Koper |
| Za aktivno sodelovanje na javnem odpiranju morajo predstavniki ponudnikov predložiti pisna pooblastila za zastopanje. | |

1. **PREVERJANJE SPOSOBNOSTI**

**Gospodarski subjekt potrdi izpolnjevanje pogojev s predložitvijo izpolnjenega in podpisanega obrazca ESPD** (gospodarski subjekt obrazec ESPD iz razpisne dokumentacije shrani na svoj računalnik, nato pa ga izpolni preko spletne povezave <http://enarocanje.si/_ESPD/>. Na tej spletni povezavi gospodarski subjekt izbere opcijo »Sem gospodarski subjekt« in opcijo »Uvoziti naročnikov ESPD«. Gospodarski subjekt ESPD nato v celoti izpolni, natisne, podpiše in žigosa ter predloži v svoji ponudbi).

**Izpolnjevanje pogojev bo naročnik preveril pred izdajo odločitve na način, da bo ponudnike pozval k predložitvi ustreznih dokazil skladno s 77. in 78. členom ZJN-3.**

|  |
| --- |
| **RAZLOGI ZA IZKLJUČITEV**  *(neobvezni za infrastrukturno področje in koncesionarje)* |
| **A: Razlogi, povezani s kazenskimi obsodbami** |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, ki so opredeljena v prvem odstavku 75. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila)  **Gospodarski subjekt s sedežem v Republiki Sloveniji** potrdi izpolnjevanje pogoja s predložitvijo izpolnjenega in podpisanega:   * obrazca **ESPD**; * **zahtevka za podatke iz kazenske evidence fizičnih oseb** *(zahtevek se predloži za vsako osebo, ki je članica upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem);* * **zahtevka za podatke iz kazenske evidence pravnih oseb** *(zahtevek se predloži za gospodarski subjekt).*   **Gospodarski subjekt, ki nima sedeža v Republiki Sloveniji** potrdi izpolnjevanje pogoja s predložitvijo:   * izpolnjenega in podpisanega obrazca **ESPD**; * **izpisa iz ustreznega registra**, kakršen je sodni register, če tega registra ni, pa enakovreden dokument, ki ga izda pristojni sodni ali upravni organ v drugi državi članici ali matični državi ali državi, v kateri ima sedež gospodarski subjekt.   Gospodarski subjekti lahko s pomočjo spletne strani  <http://ec.europa.eu/markt/ecertis/searchDocument.do> poiščejo katera država in kateri organ vodi evidenco o nekaznovanosti, in sicer:   * Evidence of absence of conviction for legal persons and * Evidence of absence of conviction for natural persons.   V kolikor država v kateri ima gospodarski subjekt svoj sedež, ne izdaja teh dokumentov in potrdil, ali če ti ne zajemajo vseh primerov iz prvega odstavka 75. člena ZJN-3, gospodarski subjekt naročniku namesto pisnega dokazila posreduje zapriseženo izjavo, če ta v državi članici ali tretji državi ni previdena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt. |
| **B: Razlogi, povezani s plačilom davkov ali prispevkov za socialno varnost** |
| 1. Gospodarski subjekt zagotavlja, da:   * na dan oddaje ponudbe ali prijave, v skladu s predpisi države, v kateri ima sedež ali predpisi države naročnika, nima 50 EUR ali več neplačanih zapadlih obveznosti v zvezi z obveznimi dajatvami ali drugimi denarnimi nedavčnimi obveznostmi v skladu z zakonom, ki ureja finančno upravo;   + ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let od dne oddaje ponudbe ali prijave.   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **C: Razlogi, povezani z insolventnostjo, nasprotjem interesov ali kršitvijo poklicnih pravil** |
| 1. Gospodarski subjekt zagotavlja, da:   * + ne krši obveznosti iz drugega odstavka 3. člena ZJN-3 (obveznosti na področju okoljskega, socialnega in delovnega prava);   + se nad gospodarskim subjektom ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, postopek likvidacije po zakonu, ki ureja gospodarske družbe, njegova sredstva ali poslovanje ne upravlja upravitelj ali sodišče, njegove poslovne dejavnosti niso začasno ustavljene, v skladu s predpisi druge države se nad njim ni začel postopek in ni nastal položaj z enakimi pravnimi posledicami;   + ni zagrešil hujšo kršitev poklicnih pravil, zaradi česar je omajana njegova integriteta;   + se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije;   (pogoj mora izpolnjevati vsak gospodarski subjekt, ki bo vključen v izvedbo javnega naročila, razen podizvajalca) |
| **D: Nacionalni razlogi za izključitev** |
| *1. Nacionalna določba – evidenca z negativnimi referencami*  Gospodarski subjekt na dan, ko poteče rok za oddajo ponudb ali prijav, ni uvrščen v evidenco gospodarskih subjektov z negativnimi referencami iz 110. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| *2. Nacionalna določba – prekršek v zvezi s plačili za delo*  Gospodarskemu subjektu v zadnjih treh letih pred potekom roka za oddajo ponudb, ni bila s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **POGOJI ZA SODELOVANJE** |
| **A: Ustreznost** |
| *1. Vpis v poslovni register*  Gospodarski subjekt je registriran za opravljanje dejavnosti, ki je predmet tega javnega naročila.  (gospodarski subjekt mora izpolnjevati pogoj za svoj del posla) |
| **B: Ekonomski in finančni položaj** |
| 1. Povprečni splošni letni promet gospodarskega subjekta, v zadnjih 3 poslovnih letih znaša najmanj 12.000.000,00 EUR*.*  Če zahtevane informacije niso na voljo za celotno zahtevano obdobje, gospodarski subjekt navede datum, na katerega je bilo podjetje ustanovljeno ali je začel gospodarski subjekt poslovati.  (v primeru skupne ponudbe lahko pogoj izpolnjujejo partnerji skupaj; naročnik zahteva solidarno odgovornost drugega subjekta v primeru sklicevanja na njegove zmogljivosti) |
| *2. Druge ekonomske ali finančne zahteve*  Gospodarski subjekt mora imeti na dan izdaje bonitetnega obrazca bonitetno oceno po pravilih Basel II vsaj SB6. Gospodarski subjekt iz tujine predloži bonitetno oceno institucije, primerljive AJPES-u, ki vodi bonitetne ocene po pravilih Basel II in bilančne izkaze zadnjega poslovnega leta delovanja (Primerljivost bonitetnih ocen je razvidna na: http://www.ajpes.si/Bonitetne\_storitve/S.BON\_AJPES/Vzporejanje\_bonitetnih\_ocen ).  (pogoj mora izpolnjevati vsak gospodarski subjekt, ki bo vključen v izvedbo javnega naročila, razen podizvajalca)  Gospodarski subjekt potrdi izpolnjevanje pogoja s predložitvijo izpolnjenega in podpisanega obrazca ESPD in s predložitvijo obrazca Ajpes S.BON iz katerega so razvidni navedeni podatki oziroma iz primerljivih obrazcev za ponudnike iz tujine (izdelana po standardu Basel II). Dokazilo ne sme biti starejše od 30 dni od roka za oddajo ponudb.  V kolikor gospodarski subjekt ne predloži dokazila iz katerega so razvidni navedeni podatki, ga bo naročnik skladno s petim odstavkom 89. člena pozval k dopolnitvi ponudbe. |
| **C: Tehnična in strokovna sposobnost** |
| 1. Gospodarski subjekt je v obdobju od 1.1.2007 dalje uspešno izvedel vsaj en (1) istovrstni projekt v višini vsaj 12 MIO EUR brez DDV.  Za uspešno izveden istovrsten projekt šteje izgradnja objekta, pri katerem morajo biti kumulativno izpolnjeni vsi naslednji pogoji:   * objekt mora biti globoko temeljen z vsaj 80 piloti prereza fi vsaj 80cm, * tlorisna površina objekta mora znašati vsaj 6.000 m2, * objekt ima vsaj 3 etaže, * konstrukcija objekta je armirano betonska in * etažne plošče morajo biti iz armiranega betona in so prednapete ali delno prednapete.   (v primeru skupne ponudbe lahko pogoj izpolnjujejo partnerji skupaj; v primeru, da se ponudnik sklicuje na reference podizvajalca mora ponudnik zagotoviti, da bo ta isti podizvajalec, s katerim izpolnjuje predmetni referenčni pogoj, tudi dejansko sodeloval pri izvedbi tistih delov posla, za katere je bila predložena referenca; v primeru, da v času izvajanja pogodbe pride do zamenjave podizvajalca, mora vsakokratni novi podizvajalec omogočati, da bo izvajalec z njim izpolnjeval pogoje iz razpisne dokumentacije) |
| 2. Tehnično osebje in tehnični organi, ki opravijo gradnjo  Gospodarski subjekt mora imeti sklenjeno redno delovno ali pogodbeno razmerje z osebo, ki bo opravljala funkcijo odgovornega vodje del, ki mora izpolnjevati sledeče kriterije:   * + strokovna izobrazba iz področja gradbeništva;   + strokovni izpit za odgovornega vodjo del za zahtevne objekte;   + članstvo in vpis v imenik IZS kot odgovorni vodja del za zahtevne objekte;   + od 1.1.2007 vsaj ena (1) osebna referenca pri vodenju gradbišča kot odgovorni vodja del, za istovrstni projekt kot naveden v pogoju za sodelovanje 7.C.1.   V kolikor kader ni zaposlen pri ponudniku, mora le-ta predložiti ustrezno dokazilo, da mu bo kader na voljo.  (pogoj mora izpolnjevati ponudnik; v primeru sklicevanja na zmogljivosti drugih subjektov morajo slednji izvesti gradnje ali storitve v delu za katere se zahtevajo te zmogljivosti) |
| 3. Gospodarski subjekt je v obdobju od 1.1.2007 dalje uspešno izvedel vsaj en (1) istovrstni projekte, vsakega v višini vsaj 300.000,00 EUR brez DDV.  Za uspešno izveden istovrsten projekt štejejo le elektroinštalacijska dela (brez gradbenih del), pri katerem morajo biti kumulativno izpolnjeni vsi naslednji pogoji:   * »pametno« krmiljenje razsvetljave (industrijski krmilnik), * izdelava ustreznega nadzornega programa SCADA, * postavitev požarnega sistema s požarno centralo, * izvedba stikalnih blokov v višini vsaj 50.000,00 EUR brez DDV.   (v primeru skupne ponudbe lahko pogoj izpolnjujejo partnerji skupaj; v primeru, da se ponudnik sklicuje na reference podizvajalca mora ponudnik zagotoviti, da bo ta isti podizvajalec, s katerim izpolnjuje predmetni referenčni pogoj, tudi dejansko sodeloval pri izvedbi tistih delov posla, za katere je bila predložena referenca; v primeru, da v času izvajanja pogodbe pride do zamenjave podizvajalca, mora vsakokratni novi podizvajalec omogočati, da bo izvajalec z njim izpolnjeval pogoje iz razpisne dokumentacije) |
| 4. Tehnično osebje in tehnični organi, ki opravijo gradnjo  Gospodarski subjekt mora imeti sklenjeno redno delovno ali pogodbeno razmerje z osebo, ki bo opravljala funkcijo odgovornega vodje posameznih del za električne inštalacije, ki mora izpolnjevati sledeče kriterije:   * + strokovna izobrazba iz področja elektrotehnike;   + strokovni izpit za odgovornega vodjo del s področja elektrotehnike;   + članstvo in vpis v imenik IZS kot odgovorni vodja posameznih del;   + od 1.1.2007 vsaj tri (3) osebne reference pri vodenju gradbišča kot odgovorni vodja posameznih del za električne inštalacije za istovrstni projekt kot naveden v pogoju za sodelovanje 7.C.3.   V kolikor kader ni zaposlen pri ponudniku, mora le-ta predložiti ustrezno dokazilo, da mu bo kader na voljo.  (pogoj mora izpolnjevati ponudnik; v primeru sklicevanja na zmogljivosti drugih subjektov morajo slednji izvesti gradnje ali storitve v delu za katere se zahtevajo te zmogljivosti) |

1. **OCENJEVANJE PONUDB**

|  |  |
| --- | --- |
| **Naročnik bo izbral ekonomsko najugodnejšo ponudbo v skladu s spodaj navedenimi merili** | |
| Merilo za izbiro | **Najnižja skupna ponudbena vrednost v EUR brez DDV**  (razvidno iz obrazca »Popis\_del.xls«, list »REKAPITULACIJA«, postavka »SKUPAJ brez DDV«) |
| Pravilo v primeru enakovrednih ponudb | Prej prispela ponudba. |

|  |  |
| --- | --- |
|  | **Zastopnik/pooblaščenec naročnika** |
|  | Robert Rožac |